open-index/open-wikipedia-markdown huggingface dataset:
Аврелиј и Наталија

**Аврелиј и Наталија** (починале 852) биле христијански пар погубен од Абд ар-Рахман II, Кордопски Емират, затоа што одбиле да се откажат од својата вера. Тие се сметаат за маченици и светци од Римокатоличката црква и Православна црква.

## Живот
Аврелиј бил роден во богато семејство во Севиља. Неговиот татко бил муслимански Арап, а неговата мајка христијанка од Шпанија. Останал сирак како дете, а го одгледала тетка му, која веројатно била тајно христијанка. Во тоа време, христијаните биле прогонувани во маварските кралства на Шпанија.

Аврелиј се оженил со Сабигото, девојка од муслиманско семејство. По свадбата, Сабигото решила да се преобрати во христијанство и го зела името Наталија. Двојката живеела во Кордопски Емират, имале ќерка и живееле тајно како христијани. Во тоа време, преоѓањето од ислам во христијанство било злосторство казниво со смрт.

Еден ден, Аврелиј бил сведок на јавното камшикување на еден христијански трговец кој јавно ја исповедал својата вера во Христа. Шокирани од овој настан, Аврелиј и Наталија решиле дека повеќе не можат да ја кријат својата вера. Тие издвоиле пари за својата ќерка, а преостанатите заштеди им ги поделиле на сиромашните. Потоа почнале отворено да ја објавуваат својата вера и да се грижат за затворените христијани.

## Чест
Празникот на Аврелиј и Наталија паѓа на 27 јули. Тие се меѓу мачениците од Кордоба, 48 христијани погубени во тој град помеѓу 850 и 859 година од н.е.

Моштите на Аврелиј се чуваат во олтар во *Митрополитската катедрална базилика Санта Марија ла Антигва* во Панама.

## Наводи


## Надворешни врски
* Светите Аврелиј и Наталија на catholic.org 
* Santa Liliosa de Córdoba, Mártir

Категорија:Христијански маченици
Категорија:Починати во 852 година
Илиман Ндиај

**Илиман Ндиај** (роден на 6 март 2000, во Руен) — сенегалски фудбалер, напаѓач или играч од средниот ред на  и на сенегалската репрезентација.

## Технички карактеристики
Офанзивен играч од средниот ред, кој благодарение на неговите силни офанзивни квалитети, исто така може да игра и како централен напаѓач или втор напаѓач, но и по крилните позиции. Способен да им сервира шанси за гол на соиграчите, но умее и самиот да ги завршува акциите и да постигнува голови благодарение на умешноста да упати завршен удар и со двете нозе.

## Клупска кариера
### Почетоци
Роден во Франција, Ндиај започнал да игра фудбал во француските клубови Руан Сапинс, Руан и Олимпик Марсеј пред да се пресели во Сенегал во екипата на Дакар Сакре-Кур. Кога неговиот татко се преселил во Англија, Ндиај му се придружил каде што тој се приклучил на младинскиот тим на Борхем Вуд, а покрај тоа го претставувал и своето училиште *Вестминстер Академи*.

### Шефилд Јунајтед
На 31 август 2019 година, Ндиај потпишал со Шефилд Јунајтед. Без да дебитира за првиот тим на *„сечилата“*, тој бил даден на позајмица во Хајд Јунајтед за втората половина од сезоната 2019–2020, каде одиграл 6 натпревари и постигнал еден гол во Северната Премиер лига, пред сезоната да биде прекината поради пандемијата на КОВИД-19.

Своето деби за Шефилд Јунајтед го имал на 14 март 2021 година, влегувајќи како доцна замена во поразот со 5–0 од Лестер Сити во Премиер лигата. На неговото целосно деби за Шефилд Јунајтед, тој постигнал два гола против Питерборо Јунајтед на 11 септември во победата од 6–2. На 3 март 2023 година, во ФА Купот, тој постигнал гол во 79-тата минута против Тотенхем Хотспар за да ја обезбеди победата од 1–0 и да му донесе пласман на Шефилд Јунајтед во четвртфиналето.

### Олимпик Марсеј
На 2 август 2023 година, тој бил купен од Олимпик Марсеј за 17 милиони евра, и покрај обидите на Шефилд Јунајтед во последен момент да го задржат нивниот талент. Своето деби за клубот го направил на 12 август, во победата од 2–1 над Ремс. На 15 февруари 2024 година, тој го постигнал својот прв гол во Лига Европа во натпреварот против Шахтар Донецк што завршил 2-2. Сезоната 2023-2024, ја завршил со 30 настапи, 3 гола и 5 асистенции во Лига 1.

### Евертон
На 3 јули 2024 година, се вратил во Англија потпишувајќи петгодишен договор со Евертон, кој за него платил 18 милиони евра.

## Статистика
### Клупска статистика
*Статистиката е ажурирана на 9 ноември 2025.*

## Наводи

## Надворешни врски

*Илиман Ндиај на fbref
*Илиман Ндиај на transfermarkt
*Илиман Ндиај на espn
*Илиман Ндиај на whoscored

Категорија:Сенегалски фудбалери
Категорија:Живи луѓе
Категорија:Фудбалери од Премиер Лига
Категорија:Фудбалери на ФК Шефилд Јунајтед
Категорија:Фудбалери на ФК Олимпик Марсеј
Категорија:Фудбалери на ФК Евертон
Категорија:Родени во 2000 година
Ѓорѓи Зограф

**Ѓорѓи** или **Георги** () () — истакнат зограф и иконописец од Крит.

## Животопис
мини|Лествица, фреска од Дионисијат, XVI век
Ѓорѓи потекнувал од погрчено венецијанско семејство на Крит. Не постојат многу зачувани податоци за неговиот живот и дело – неговото име ретко или воопшто не се среќава во ктиторските натписи и е познато само од други извори. Се знае дека бил ученик на Теофан Критски, од кого бил стилски под влијание.

Во 1547 г. Ѓорѓи ги живописал католиконот и дел од трпезаријата на манастирот Дионисијат на Света Гора. За ова сведочи ракописниот типик бр. 64 од 1634 година, во кој се забележува „Ѓорѓи Криќанец“ како манастирскиот иконописец. Во кодик од манастирот „Св. Висарион Дусику“, Трикалско, се спомнува дека живописот (1557) е дело на „Ѓорѓи од Цариградскиот дворец“ („*Τζώρτζης εκ Κάστρου* *Κωνσταντινουπόλεως*“).

На Ѓорѓи Зограф му се припишуваат фреските во Русанскиот манастир (1560), Метеора, во Големиот Метеор („Св. Преображение“) и во манастирот Дохијар (1568). Му се припишува уште непотпишана икона на Свети Јован Претеча од централниот проскинитар во Дохијарскиот манастир.

## Стил
Живописот и делата на Ѓорѓи Зограф стилски ѝ припаѓаат на Критската школа, позната школа во поствизантиската духовна уметност. Карактеристичен елемент на неговата техника е претпочитањето на темни бои и употребата на интензивна светлина и сенка во формите на фреските, кои се одликуваат со нивната строгост и шематизација, така што истите имаат впечатлив изглед.

## Поврзано

* Критска школа

## Наводи

Категорија:Грчки зографи
Категорија:Грчки иконописци
Агарта

алт=Refer to caption|мини|Илустрација на Агарта во шупливата Земја, од книгата ''Агарта'' на Волтер Зигмајстер од 1960 година
**Агарта** (различно се пишува како **Агарта**, **Агарта**, **Агарти**, меѓу многу други пишувања) — легендарно кралство за кое се вели дека се наоѓа на внатрешната површина на Земјата. Иако точната приказна варира, бидејќи постојат многу различни верзии, обично се вели дека се наоѓа во Централна Азија и е предводено од моќна фигура понекогаш наречена "Yakub", кој тајно влијае на светот. Поврзано е со верувањето во шуплива Земја и е популарна тема во езотеризмот, окултизмот и Њу Ејџ од крајот на 19 век. Исто така се верѕва дека Агарта имала 271.000 жители.

Терминот и концептот датираат од 1870-тите, првпат воведени од францускиот писател и колонијален офиѕер Луј Жаколио во неговата книга ** од 1873 година. . Жаколиот тврдел дека му бил даден пристап до антички индиски текстови стари 15.000 години кои раскажуваат за античкиот град Асгарта, неговиот подем и пад. Првичната идеја не вклучувала подземно кралство, туку се вели дека е уништениот поранешен главен град на Индија и е блиску до нордиската митологија отколку до индиската митологија по содржина. Книгата на Жаколиот била популарна во Франција, а идејата за Агарта добила популарност. Концептот подоцна бил проширен од разни окултистички писатели, вклучувајќи го и Александар Сен-Ив д'Алвејдр . Сен-Ив пишувал за тоа во својата книга , која ја прикажуваше Агарта како сè уште да постои во Земјата, каде што може да се патува преку астрална проекција . Он исто така пишувал и за нивниот Крал со име „Yakub“ и за неговиот помошник „Charlie“. Се верува дека они двајца заедно ја спасиле Агарта повекје пати. Исто така имало и училише во Агарта каде што сите жители биле притерани да одат со име „Благој Кирков“.
Категорија:Езотерика
Категорија:Њу ејџ
Категорија:Окултизам
Категорија:Митски градови
Хартија за печење

мини|Хартија за печење
**Хартија за печење** — вид хартија со тежина од 40-41 g/m2, изработена од целулозни влакна обложени со разни масти или силикон. Оваа хартија е наменета за печење без маснотии.

Хартијата за печење се одликува со висока отпорност на високи температури (тежина 41 g/m2 до 230 °C, тежина 40 g/m2 до 220 °C).

## Наводи

Категорија:Прибор за готвење
Категорија:Хартија
Изакаја

[мини|Изакаја во [Готанда, Токио. Таблата со менито од десната страна прикажува редовни јадења (лево) и сезонски главни јадења — набемоно (десно).]]
**Изакаја** () — вид неформална јапонска гостилница во која посетителите пијат и мезат по завршувањето на работниот ден. Изакаите, според намената, се слични на ирските пабови, шпанските тапас-барови, раните американски салони и таверни.

## Етимологија
Зборот *изакаја* се состои од канџи-знаците „и“ (јап. *居*, останува) и „сакаја“ (јап. *酒屋*, продавница за саке), бидејќи изакаите настанале од продавници за саке каде што на посетителите им било дозволено да седнат и да пијат.

Во секојдневниот говор, изакаите исто така се нарекуваат „акачочин“ (јап. *赤提灯*, црвен фенер) бидејќи пред овие локали традиционално се изложува хартиено фенерче.

## Историја
Историчарката Пенелопе Френкс смета дека развојот на изакаите во Јапонија, особено во периодот едо, е еден од показателите за растечката популарност на консумирањето саке кон крајот на XVIII век.

Првично, пред периодот меиџи, посетителите пиеле алкохол во продавниците за саке стоејќи. Потоа, некои од локалите почнале да користат буриња од саке како столови, по што на пијалаците биле додадени и грицки (мезе).

Една од изакаите во Токио станала широко позната меѓу странците откако во 1962 г., американскиот државен обвинител Роберт Кенеди вечерал во неа за време на состанокот со водачите на јапонските синдикати.

## Наводи

## Надворешни врски

* 12 Must Try Izakaya Foods and Drinks

Категорија:Култура на пиење
Категорија:Јапонски поими
Категорија:Видови ресторани
__СОСОДРЖИНА__
__ИНДЕКС__
Мајкл (филм од 2026)

***Мајкл*** () — претстоен американски биографски филм на режисерот Антоан Фукуа и сценаристот Џон Логан за животот и творештвото на музичарот Мајкл Џексон. Главната улога ја толкува Џафар Џексон, внукот на Мајкл Џексон, за кого оваа работа е глумечко деби. Во глумечката екипа се вклучени и Колман Доминго, Нија Лонг, Мајлс Телер, Лора Хариер, Кет Греам, Лоренц Тејт и Дерек Лук.

Работата на биографскиот филм за Мајкл Џексон започнала, како што се известува, во ноември 2019 г., кога Логан ја презел должноста сценарист. Компанијата Lionsgate официјално го најавила филмот во февруари 2022 г., а кастингот започнал во јуни истата година. Во јануари 2023 г., Фукуа бил назначен за режисер, а истовремено Џафар Џексон бил потврден за главната улога. Дополнителен избор на глумци се одвивал од јануари до април 2024 г. Снимањето започнало во јануари, по одложувањето предизвикано од штрајкот на Здружението на филмски глумци на САД во 2023 г., и завршил во мај. Дополнително снимање се одржало во јуни 2025 г.

Премиерата на филмот „Мајкл“ во САД е планирана за 24 април 2026 г. Дистрибутер во САД ќе биде Lionsgate, а меѓународната распределба ќе ја обезбеди Universal Pictures.

## Содржина
Филмот ја раскажува приказната за животот и делото на американскиот пејач, продуцент и танчар, Мајкл Џексон, чија творечка кариера траела четири децении.

## Улоги

|-
|Џафар Џексон
|Мајкл Џексон
|-
|Колман Доминго
|таткото на Мајкл
|-
|Нија Лонг
|мајката на Мајкл
|}

## Наводи

## Надворешни врски

* Матична страница

Категорија:Американски филмови
Категорија:Филмови на англиски јазик
Категорија:Филмови од 2026 година
Категорија:Филмови на Universal Pictures
Категорија:Филмови на Lions Gate Entertainment
Категорија:Американски музички филмови
Категорија:Американски биографски филмови
Општина Никуштак

**Месен народен одбор Никуштак** ― поранешна општина во Македонија, која постоела во периодот 1945-1952 година.

## Историја
Месниот народен одбор Никуштак бил основан во 1945 година. Тој бил дел од Маџарската Околија, Скопски Округ, и неговo составнo населенo местo билo селото Никуштак. Во 1947 година, според новата административна поделба, Месниот народен одбор Никуштак останал територијално непроменет. МНО Никуштак тогаш припаѓал во Кумановската Околија. Во 1950 година, според новата административна поделба, Месниот народен одбор Никуштак повторно не претрпел промени. Согласно административната поделба од 1952 година, МНО Никуштак бил укинат на сметка на проширената Општина Матејче.

## Население
Според пописот од 1948 година, Месен народен одбор Никуштак имал 1,331 жител, односно вкупното население на селото Никуштак. Од таа бројка, 1,309 биле Албанци, додека 22 биле Роми.

## Поврзано
*Список на општини во Македонија по население (1948)

## Наводи

Никуштак
Никуштак
Никуштак
Категорија:Маџарска Околија
Категорија:Кумановска Околија
Клуен / Рангел-Сент Елијас / Глејшер Беј / Татшеншини-Алсек

**Клуен / Рангел-Сент Елијас / Глејшер Беј / Татшеншини-Алсек** — меѓународен систем на паркови лоциран во Канада и САД, на границата помеѓу Јукон, Алјаска и Британска Колумбија.

Бил прогласен за светско наследство на УНЕСКО во 1994 година поради спектакуларните предели на ледниците и ледените полиња, како и поради важноста на живеалиштата на гризли мечките, ирвасот и Далските овци. Вкупната површина на локацијата е 98,391 километри кубни, скоро иста големина како земјата Јужна Кореја која е 100,339 километри кубни.

Тој е дом на голем број значајни релјефни форми, вклучувајќи го најголемото неполарно ледено поле во светот; најголемиот пиемонтски ледник во светот, ледникот Маласпина; најдолгиот ледник во внатрешна долина во светот, ледникот Набесна; како и највисокиот врв во Канада и вториот највисок врв во Северна Америка, планината Логан, висок 5.959 метри.

## Парковски систем
Меѓународниот систем опфаќа паркови лоцирани во две земји и три административни региони:

* Национален парк и резерват Клуен (Канада)
* Национален парк и резерват Рангел-Сент Елихас (САД)
* Национален парк и резерват Глејшер Беј (САД)
* Провинциски парк Татшеншини-Алсек (провинциски парк, Британска Колумбија, Канада)

## Наводи

Категорија:Светско наследство во Канада
Категорија:Светско наследство во САД
Категорија:Координати на Википодатоците
Мамелуци

**Мамелуците** (;  (еднина), , *mamālīk* (множина); преведено како „оној кој е поседуван“, односно „роб“) биле поробени платеници, робови-војници, и ослободени робови, од неарапско и различно етничко потекло  (претежно туранско, кавкаско, монголско, источноевропско и балканско) на кои им биле доделени високи воени и административни должности во муслиманскиот свет.

Најдолготрајната мамелучка држава била воената класа во средновековен Египет, која се развила од редовите на робовите-војници. Првобитно Мамелуците биле робови со туранско потекло од Евроазиската степа, но институцијата на воено ропство се проширила на Черкезите,  Монголците, Апхазите, Грузијците, Ерменците, Русите, и Унгарците, како и на народите од Балканот како Албанците, Грците, и Јужните Словени (*види* Сакалиби). Тие исто така регрутирале и од Египќаните. Феноменот „Мамелуци/Гулами“, како што Давид Ајалон го нарекол создавањето на специфична воена класа, бил од големо политичко значење; меѓу другото, траел речиси 1,000 години, од 9-ти до почетокот на 19-ти век. (Види: *[[Џилман]]*.)

Со текот на времето, Мамелуците станале моќна воена класа во разни муслимански општества кои биле контролирани од династички арапски владетели. Особено во Египет и Сирија, но исто така и во Османлиската империја, Левантот, Месопотамија, и Индија, мамелуците имале политичка и воена моќ. Во некои случаи, тие го достигнале рангот на султани, додека во други имале регионална моќ како *[[Емир|емири]]* или *[[Бег|бегови]]*. Најзабележително, Мамелучките фракции го зазеле султанатот со центар во Египет и Сирија, и го контролирале како Мамелучки Султанат (1250–1517). Мамелучкиот Султанат го победил Илханатот во битката кај Ајн Џалут. Тие претходно се бореле против западноевропските крстоносци во 1154–1169 и 1213–1221, протерувајќи ги од Египет и Левантот. Со заземањето на Руад во 1302, Мамелучкиот Султанат формално ги протерал и последните Крстоносци од Левантот, со што заврши ерата на Крстоносни војни.

Иако Мамелуците биле купувани како имот, тие биле поробени платеници и нивниот статус бил над оној на обичните робови, на кои не им било дозволено носење на оружје или извршувањ на одредени задачи. На некои места како Египет, од Ајубидската династија до времето на Мухамед Али, Мамелуците биле сметани за „вистински господари“ и „вистински воини“, со социјален статус над оној на општото население на Средниот Исток.

## Наводи

Категорија:Мамелуци
Категорија:Мамелучки Султанат
Категорија:Османлиски робови
Душанка Јанкова

**Душанка Ангелова (Спасевска) Јанкова** ( во  — ) — учесник во НОВ на Македонија.

## Животопис
На 24 август 1944 година стапила во редовите на Втората македонска ударна бригада, како саиитетка.

## Наводи

Категорија:Учесници во НОБ
Категорија:Жени во НОБ
Теорема на Помпеју

десно|мини
десно|мини
**Теоремата на Помпеју** е резултат во рамнинската геометрија. Му припаѓа на романскиот математичар Димитрие Помпеју. Теоремата е едноставна, но не е класична. Таа гласи:

: *За даден [[рамностран триаголник]] ABC и точка P во рамнината на триаголникот, со отсечките PA, PB и PC може да се формира триаголник (кој може да е и дегенериран).*

мини|Доказ за теоремата на Помпеју со триаголникот на Помпеју <math>\triangle PCP'</math>
Доказот е краток. Да ја разгледаме ротацијата за -60^\circ околу точката *<math> B</math>.* Да претпоставиме дека *<math> A</math>* се пресликува во *<math> C,</math>* а \scriptstyle P се пресликува во *<math>\scriptstyle P'</math>.* Важи дека \scriptstyle PB\ =\ P'B, и \scriptstyle\angle PBP'\ =\ 60^{\circ} па триаголникот *<math>\scriptstyle PBP'</math>* е рамностран и \scriptstyle PP'\ =\ PB. Затоа \scriptstyle PA\ =\ P'C. Така, триаголникот *<math>\scriptstyle PCP'</math>* има страни еднакви на *PA*, *PB* и *PC* и доказот со конструкција е завршен (видете го цртежот).

Понатамошните истражувања покажуваат дека ако *P* не е во внатрешноста на триаголникот, туку на неговата опишана кружница, тогаш *<math> PA,PB,PC</math>* формираат дегенериран триаголник, при што најголемата отсечка е еднаква на збирот на другите две; овој резултат е познат и како теорема на Ван Шутен.

Општо земено, за точката *P* и должините на нејзините растојанија до темињата на рамностран триаголник - *<math> PA,PB</math>* и *<math> PC</math>* се формираат два рамнострани триаголника (поголем и помал) со страни a_1 и a_2 дефинирани со:

: \begin{align}
  a_{1,2}^2 &= \frac{1}{2}\left(PA^2 + PB^2 + PC^2 \pm 4\sqrt{3}\triangle_{(PA,PB,PC)}\right)
\end{align}.

Симболот △ ја означува плоштината на триаголникот чии страни имаат должини *<math> PA,PB,PC.</math>* 

Помпеју ја објавил теоремата во 1936 година; меѓутоа, Август Фердинанд Мебиус веќе објавил поопшта теорема за четири точки во Евклидовата рамнина во 1852 година. Во овој труд, Мебиус, исто така, ја извел изјавата за Помпејуова теорема експлицитно како посебен случај на неговата поопшта теорема. Поради оваа причина, теоремата е позната и како *теорема Мебиус-Помпеју*.

## Надворешни врски

* Страницата на MathWorld за Помпејовата теорема
* Теоремата на Помпеју на cut-the-knot.org

## Белешки

Категорија:Теореми за триаголници и кружници
Категорија:Елементарна геометрија
Кумјанија Јанкова

**Кумјанија Јанкова** ( во  — ) — учесник во НОВ на Македонија.

## Животопис
Како мајка на народниот херој Благој Јанков-Мучето била под силно влијание на својот син и била вклучена во сите настани на градот. Од бугарската полиција честопати била малтретирана, затворена и по краткто време ослободувана, но нејзината цврстина никогаш не била поколебана.

## Наводи

Категорија:Учесници во НОБ
Категорија:Жени во НОБ
Бел Камен - партизанска база

**Бел Камен** — партизанска база во осоговскиот регион.

## Наводи
Категорија:Македонија во Втората светска војна
Категорија:Партизански бази во Македонија
Лилјана Јанкова-Мојсова

**Лилјана Јанкова-Мојсова** ( во  — ) — учесник во НОВ на Македонија.

## Животопис
Пред војната, како ученичка во Белград, учествувала во напредното движење на средношколската младина. Во 1939 година била примена за член на СКОЈ и активно соработувала во напредниот младински печат. Поради покажаната активност во скоевската организација два пати била исклучена од организацијата. Домот на семејството Јанкови во Белград пред војната бил врталиште на напредните македонски студенти и често пати бил ползуван како сигурно илегално засолниште. Во 1941 година била примена за член на КПЈ кога и се вратила во Македонија. Повремено од Скопје патувала како курир до Кавадарци, а од есентта 1941 година била курир на Покраинскиот Комитет на КПМ и ја одржувала врската со ЦК БРП (к) во Софија, се до нејзиното апсење во зимата 1943 година, кога и била интериирана на 6 месеци вo Хасково, Бугарија. Во есента 1943 година дошла во партизанската база на „Бел Камен“ и била задолжена за работа по агитпроп во Четвртата македонска ударна бригада.

## Наводи

Категорија:Учесници во НОБ
Категорија:Жени во НОБ
Јелка Јанкова

**Јелка Јанкова** ( во  —  во ) — учесник во НОВ на Македонија и носител на Партизанска споменица од 1941.

## Животопис
мини|Јелка Јанкова е носител на Партизанска споменица 1941,
Таа била шивачка. Пред војната учествувала во напредното работничко движење во Белград и зела активно учество во штрајковите и антифашистичките манифестации што во годините пред војната биле организирани во Белград.
лево|мини|Благој Јанков - Мучето - сопруг на Јелка.
Во 1940 година била примена за член на КПЈ. Со капитулацијата на кралството Југославија, заедно со нејзиниот сопруг Благој Јанков-Мучето, дошле во Струмица каде активно учествувала во заднината на НОД. Од Месниот Комитет на КПЈ - Струммца била задолжена да работи на организирањето на жените во градот, а особено во 1942 година забележала извонредни резултати, кога била организирана големата антифашистичка демонстрација во Струмнца со доаѓањето на обласниот директор Димитар Раев.

Во 1942 година била затворена заедно со својата тримесечна ќерка. Со капитулацијата на Бугарија била ослободена и веднаш по враќањето активно учествувала во омасовувањето на АФЖ во Струмичко, како секретар на Градскиот комитет на АФЖ - Струмица. Носител е на Партизанска споменица од 1941 и повеќе одликувања.

## Наводи

Категорија:Учесници во НОБ
Категорија:Жени во НОБ
Категорија:Носители на Партизанска споменица од 1941
XNXX

**XNXX** е чешко-француска  веб-страница за споделување и гледање порнографски видеа . Основана е во 1997 година  во Париз, со сервери и канцеларии во Монтреал, Токио и Њуарк . &#x5B; *[[Википедија:Се бара извор|<span title="This claim needs references to reliable sources. (June 2022)">потребен цитат</span>]]* &#x5D; Сопственост е на WGCZ Holding, истата компанија што го води XVideos тоа е 42-та најпосетувана веб-страница во светот и четвртата најпосетувана порнографски веб-страница по Pornhub, xHamster и XVideos.

## Историја
Сопственоста на WGCZ Holding за прв пат беше откриена во 2014 година кога WGCZ поднесе тужба за Единствена политика за решавање на спорови за имиња на домени против сличен домен во 2014 година.

Во 2018 година, Владата на Индија го блокираше XNXX, меѓу другите порнографски веб-страници, откако судот на Високиот суд во Утаракханд го побара истото во случај на силување, каде што сторителите изјавија дека биле мотивирани да го сторат тоа откако гледале порнографија преку интернет.

Во јануари 2023 година, *„Фајненшл тајмс“* објави дека веб-страниците на WGCZ, XVideos и XNXX, добиваат 6 милијарди посети месечно.

## Поврзано

* Список на најпосетувани веб-страници
* Порнхаб

## Белешки

* 
* 
* 
* 90 percent of the pornographic videos hosted by the four most visited sites in France - Pornhub, HVideos, Xnxx and Xhamster - feature real acts of physical, sexual or verbal violence against women. by  Anna Fleck, October 5, 2023 Statista

## Наводи

Категорија:Статии со извори на француски (fr)
Категорија:Еротика
Категорија:Видео
Страјк-зона

[мини|237x237пкс|Означен цртеж на страјк-зоната надреден на слика од натпревар, кој прикажува удирач, фаќач и судија. [Фрлач|Фрлачот (не е прикажан) фрла бејзболска топка кон фаќачот; удирачот се обидува да ја удри бејзболската топка; а судијата одлучува дали фрлањата се болови или страјкови.]]
**Страјк-зона** (), понекогаш се нарекува **зона на удар** — во бејзболот е областа во просторот низ која мора да помине фрлената топка за да биде прогласена за страјк, дури и ако удирачот не замавне.

Страјк-зоната е определена како зафатнина на простор над домашната база и помеѓу колената на удирачот и средната точка на неговиот труп (помеѓу врвот на рамената и врвот на панталоните). Дали топката поминува низ зоната одлучува судијата, кој обично е сместен зад фаќачот.

Страјковите се пожелни за фрлачот и екипата во одбрана, бидејќи три страјка водат до страјк-аут на тој играч. Топка што ќе ја промаши страјк-зоната се нарекува „бол“ (англ. *ball*) ако удирачот не замавне по неа. Боловите се пожелни за удирачот и напаѓачката екипа, бидејќи четири бола му дозволуваат на играчот да направи „прошетка“ (англ. *walk*) до првата база како база на болови (англ. *base on balls*).

## Страјк-аути и прошетки
Кога е редот на одреден удирач да удира, бројот на болови и страјкови се ресетира. Додека удирачот е на положба за удирање, судијата го следи бројот на болови и страјкови (англ. *the count*). Ако, на пример, на удирачот му биле фрлени 2 бола и 1 страјк, се вели дека бројот на болови и страјкови е „2-1“).

### Страјк-аут
Се досудува страјк-аут и удирачот е надвор од игра (аут) ако добие три страјка против себе. Меѓутоа, ако фаќачот не ја фати топката при третиот страјк, удирачот мора да биде исфрлен на првата база пред да биде прогласен за надвор од игра. Меѓутоа, на фрлачот сепак му се досудува страјк-аут, но удирачот не мора нужно да биде прогласен за надвор од игра. Но ако на првата база веќе стои играч од напаѓачката екипа, удирачот автоматски е надвор од игра при испуштен трет страјк.

### Прошетка
Се досудува прошетка (наречена и база на болови) и на удирачот му се дозволува непречено да оди до првата база, ако фрлачот фрли четири бола кон него. Ако удирачот е погоден од фрлената топка (англ. *hit by pitch*) и тој не се обидел намерно да биде погоден, му се дозволува веднаш да оди до првата база, исто како да добил прошетка.

## Наводи

## Надворешни врски

* 2001 Changes in Strike Zone *[[:en:St._Petersburg_Times|St. Petersburg Times]]* article.
* Strike Zone MLB website.
* John Walsh, "Strike Zone: Fact vs. Fiction", *[[:en:The_Hardball_Times|The Hardball Times]]*, July 11, 2007
* The Strike Zone: A Chronological Examination of the Official Rules baseball-almanac

__СОСОДРЖИНА__
__ИНДЕКС__
Категорија:Бејзбол
Хоум-ран

[мини|267x267пкс|Бери Бондс го држи рекордот на сите времиња за постигнати хоум-ранови во [Главна бејзболска лига|Главната бејзболска лига]]
**Хоум-ран** () — вид играчка ситуација во бејзболот што претставува хит, при кој удирачот и тркачите што се на базите успеваат да направат целосен круг по базите и да стигнат до „домот“ (т.е. да постигнат бод), без притоа да има грешки од страна на одбранбената екипа.

Во современиот бејзбол, хоум-ран обично се постигнува со силен и прецизен удар од удирачот, како резултат на што топката, без да падне во фаул-зоната, ги напушта границите на аутфилдот без да ја допре земјата — тоа е т.н. автоматски хоум-ран.

Хоум-ран може да се случи и ако топката остане во границите на инфилдот (внатрешен хоум-ран, англ. *Inside-the-park home run*), иако тоа се случува многу ретко. Ако хоум-ран се постигне кога сите бази се затворени (има тркачи на сите бази), тоа се нарекува гренд-слем (англ. *grand slam*).

Во случај на хоум-ран, удирачот добива RBI (бод постигнат со трчање), кој е за 1 поголем од бројот на тркачи што биле на базите во тој миг. Ист тој број на бодови му се запишува и на напаѓачката екипа.

Хоум-рановите се едни од најпопуларните моменти во бејзболот, се сметаат за едни од најспектакуларните меѓу љубителите на бејзболот и, следствено, се добро платени. Во Америка дури се појавила и поговорката: „Оние што постигнуваат хоум-ран возат Cadillac, а оние што постигнуваат сингл возат Ford“ (англ. *Home run hitters drive Cadillacs, and singles hitters drive Ford*).

Во САД, хоум-ран уште се нарекува дингер (англ. *dinger*) или џек (англ. *jack*).

## Наводи

## Надворешни врски

* Home run | Britannica

Категорија:Бејзбол
__СОСОДРЖИНА__
__ИНДЕКС__
Триак

**Триак** (**TRIAC** - **triode for alternating current,** **триодa за наизменична струја)**; или **двонасочен триоден тиристор**  — триполна електронска компонента која спроведува струја во двете насоки кога е активирана. Поимот „триак“ е обопштено трговско име.

TRIAC-овите се подмножество на тиристори (аналогно на реле по тоа што мал напон и струја можат да контролираат многу поголем напон и струја) и се поврзани со силиконски контролирани исправувачи (SCR). Триаците се разликуваат од SCR-ите по тоа што дозволуваат проток на струја во двата правци, додека SCR може да спроведува струја само во еден правец. Повеќето триаци можат да се активираат со примена на позитивен или негативен напон на портата (SCR бара позитивен напон). Откако ќе се активираат, SCR-ите и триаците продолжуваат да спроведуваат, дури и ако струјата на портата престане, сè додека главната струја не падне под одредено ниво наречено струја на држење.

Тиристорите за исклучување на портата (GTO) се слични на триаците, но обезбедуваат поголема контрола со исклучување кога сигналот на портата ќе престане.

Двонасочноста на триаците ги прави практични прекинувачи за наизменична струја (AC). Покрај тоа, примената на активирач под контролиран фазен агол на наизменичната струја во главното коло овозможува контрола на просечната струја што тече во товарот (фазна контрола). Ова најчесто се користи за контрола на брзината на универзален мотор, затемнувачки ламби и контрола на електрични грејачи. Триаците се биполарни уреди.

## Примена
десно|мини|Типична употреба како затемнувач
Триаците со мала моќност имаат широка примена како на пр. затемнувачи (димери) на светлина, контроли на брзина за електрични вентилатори и други електрични мотори, како и во современите компјутеризирани контролни кола на мали кујнски апарати и бела техника.

## Поврзано
* Диак (диода за наизменична струја)
* Силиконски контролиран исправувач (SCR)
* Триода

## Наводи

## Надворешни врски
*

Категорија:Страници со повеќеделни слики во автоматски размер
Категорија:Енергетска електроника
Категорија:Полуспроводнички прекинувачи
Бејзболска топка

мини|263x263пкс|Бејзболска топка
**Бејзболска топка** — топка што се користи за играње бејзбол. Топката се состои од гумено или плутено јадро (срцевина), обвиткано со предиво (конец). Одозгора, топката е покриена со кожа.

Обемот на топката е од 9 инчи (22,9 см) до 9,25 инчи (23,5 см), односно од 2 7/8 инчи (7,3 см) до 3 инчи (7,6 см) во пречник.

Должината на предивото користено за изработка на една топка може да надмине еден километар.

## Историја
Во раните денови на бејзболот, срединита на 1800-тите години, постоела голема разновидност во големината, обликот, тежината и производството на бејзболските топки. Раните бејзболски топки биле правени со гумено јадро од стари, стопени чевли, обвиткано со предиво (конец) и кожа. Фрлачите обично си ги правеле сопствените топки, кои се користеле во текот на целата игра, при што тие омекнувале и се распаѓале како што натпреварот напредувал.

Еден од попопуларните рани дизајни на топки била „топката со кора од лимон“, именувана по нејзиниот карактеристичен дизајн со четири линии шевови. Топките со кора од лимон биле потемни, помали и потешки од другите бејзболски топки, што ги терало да патуваат подалеку и да отскокнуваат повисоко, предизвикувајќи натпревари со многу високи резултати.

Средином на 1850-тите години, екипите во Њујорк и околината се состанале во обид да ја стандардизираат бејзболската топка. Тие одлучиле да ја регулираат тежината на бејзболските топки на 5,5 до 6 унци (156 — 170 грама) и обемот на 8 до 11 инчи (20 — 28 см). Меѓутоа, сѐ уште имало многу варијации на бејзболски топки бидејќи тие биле целосно рачно изработени.

Топките со повеќе гума и поцврсто намотување оделе подалеку и побрзо (познати како „живи топки“ — *live balls*), додека топките со помалку гума и полабаво намотување (познати како „мртви топки“ — *dead balls*) не патувале толку далеку или брзо. Во целост, ова е точно за сите бејзболски топки. Екипите честопати го користеле ова знаење во своја полза, бидејќи играчите од екипата обично си ги произведувале сопствените топки за да ги користат на натпреварите.

## Поврзано

* Бејзбол

## Наводи

## Надворешни врски

* Baseball Testing

Категорија:Топки
Категорија:Бејзбол
__СОСОДРЖИНА__
__ИНДЕКС__
Паца Јанкова

**Паца Иванова Јанкова** ( во  — ) — учесник во НОВ на Македонија.

## Животопис
Организирано учествувала во НОД во селото од мај 1942 година. Собирала храна од селаните за потребите на Велешкиот партизански одред, плетела топла облека за борците и чувала илегалци. Есента 1942 година била уапсена од бугарската полиција, но по неколку дена ослободена. Честопати доаѓала во Велес по материјали
и врска. Во август 1944 година била избрана за член на НОО, а од јануари 1945 година и за член на Околискиот комитет на СКОЈ.

## Наводи

Категорија:Учесници во НОБ
Категорија:Жени во НОБ
„Боба“ сладолед-плочки

**Сладолед-плочките „боба“** се замрзнат десерт од сладолед-плочка со топчиња од тапиока, познати и како „боба“. Сладоледот обично се прави од млечни производи и може да се зачинува со други состојки, како што се зелен чај или тајландски чај . Бобата е направена од скроб од тапиока, кој  кога се готви станува желатинозен.

Чоколадните плочки се продаваат комерцијално и во Јапонија и во Соединетите Американски Држави, и обично се чуваат замрзнати и малку се одмрзнуваат пред јадењето.   

## Историја
Идејата за боба сладолед во форма на чоколатца потекнува од тајванскиот пијалак „меурчест чај“ ; односно чај послужен со топчиња од тапиока. 

## Процес
Сладолед-плочките „боба“ се направени од сладолед и боба. Подготовка: мешавината од полномасно млеко, густа павлака за шлаг, шеќер, ванила и сите дополнителни ароми се мешаат во сад додека смесата не стане хомогена. Откако ќе стане хомогена, смесата се истура во апарат за сладолед. Бобата вообичаено се состои од скроб од тапиока, брашно од сладок ориз (мочико), кафеав шеќер и вода. Тестото се витка во мали топченца. Топчињата се варат во врела вода. Кога ќе биде готово, се лади во ледена вода за да не се залепат. Потоа бобата се меша со сладоледот. Смесата од боба и сладолед потоа се става во калапи за сладолед и се става во замрзнувач додека сладоледот не се стврдне. &#x5B; *[[Википедија:Се бара извор|<span title="This claim needs references to reliable sources. (July 2017)">потребен е цитат</span>]]* &#x5D;
мини|Мешање на боба со сладолед

## Наводи

Категорија:Сладолед
Сладолед од ф'стаци

[мини|Сладолед од фстаци од Липари на [Липарски Острови|Еолските Острови на Сицилија]]
**Сладоледот од ф'стаци** или **сладоледот од јатки од ф'стаци** — вкус на сладолед направен со ф'стаци или ароми. Често е со изразито зелена боја. Ф'стакот е, исто така, вкус на сорбе и џелато. Сладоледот од ф'стаци е слој во спумони.

Во Бакдаш во Дамаск, Сирија, се произведува мелен сладолед прелиен со ф'стаци наречен Буза. Има растеглива текстура направена од мастика и сахлаб и е познат низ арапскиот свет. Областа Ал Мина во Триполи е позната по својот арапски сладолед, вклучувајќи го и „ашта“ со ф'стаци. &#x5B; *[[Википедија:Се бара извор|<span title="This claim needs references to reliable sources. (September 2021)">потребен е цитат</span>]]* &#x5D;

Се произведува насекаде, вклучително и од „Brigham's Ice Cream“, „Ben & Jerry's“, „Greater's“ и други големи брендови.

## Галерија

Податотека:Bakdash_ice-cream_shop_in_the_old_souk_in_Damascus.jpg|алт=Bakdash (ice cream parlor) in the old souk in Damascus, Syria| Бакдаш во стариот сук во Дамаск, Сирија
Податотека:Kulfi.jpg|алт=Pistachio, vanilla and rosewater kulfi from a vendor in Jackson Heights, Queens in New York City| Кулфи со ф'стаци, ванила и розова вода од продавач во Џексон Хајтс, Квинс во Њујорк Сити
Податотека:Spumonipic.jpg|алт=Spumoni includes a layer of pistachio ice cream| Спумони вклучува слој сладолед од ф'стаци
Податотека:Pistachio_ice_cream_with_whipped_mascarpone_and_pistachio_biscotti.jpg|алт=Pistachio ice cream over whipped mascarpone topped with pistachio biscotti| Сладолед од ф'стаци врз изматено маскарпоне прелиен со бисквити од ф'стаци
Податотека:Pistachio_nougat_icecream.jpg|алт=Pistachio nougat ice cream| Сладолед од ф'стаци и нугат
Податотека:Pistachio_&_strawberry_happiness_(2).jpg|алт=Pistachio and strawberry ice cream| Сладолед од ф'стаци и јагоди
Податотека:Gilak,_Archway,_London_(5241860049).jpg|алт=Persian bastani made with saffron and pistachio from Gilak on Holloway Road in Archway, London.| Персиски бастани направен со шафран и ф'стаци од *Гилак* на Холовеј Роуд во Арчвеј, Лондон.


## Наводи

Категорија:Сладолед
Сладолед од лук

мини|Корнет од сладолед со лук
[десно|мини|Сладолед од лук послужен на годишниот фестивал на лук во Керава, [Финска .]]
**Сладоледот од лук** — вкус на сладолед кој главно се подготвува со основа од ванила, мед или павлака, на која се додава лук. Овој необичен десерт често се претставува на фестивали посветени на лукот, како што е Фестивалот на лук во Гилрој, Калифорнија.

## Подготовка и опис
Според рецептот на ресторанот „The Stinking Rose“ од Сан Франциско, кој е познат по тоа што користи лук во секое јадење, сладоледот од лук всушност претставува ванила сладолед со мала количина лук. Во ресторанoт **„**Scandinavian Garlic & Shots**“** во Седермалм, пак, се нуди сладолед направен од мед и лук. Овој вид сладолед се одликува со солен вкус.

## Значајна употреба
[мини|Сладолед од лук на Фестивалот на лук во Гилрој во 2007 година во [Гилрој, Калифорнија .]]
Сладоледот од лук бил едно од главните јадења на повеќе фестивали и конвенции посветени на лукот. Пример за тоа е Фестивалот на лук во Итака одржан во 1986 година во Њујорк, како и Фестивалот на лук во Гилрој, каде што овој сладолед бил вклучен меѓу најистакнатите јадења со лук во 2000 и 2005 година. Исто така, бил претставен и на Фестивалот на лук во Торонто во 2011 година во Канада, како и на Фестивалот на лук и уметност во Норт Квабин во 2012 година на Фармер Форстер во Оринџ, Масачусетс.

Сладоледот од лук е дел од менито за храна во ресторанот „The Stinking Rose“. Овој вкус на сладолед често се користи како сос што се служи со јадења, на пример со стек, но може да се јаде и самостојно како десерт.

## Наводи

## Дополнително читање

* 
Категорија:Сладолед
Категорија:Лук
Замрзнат јогурт

**Замрзнатиот јогурт** (познат и како **фрогурт** или по трговското име **Фројо)** — замрзнат десерт направен со јогурт, а понекогаш и со други млечни и немлечни производи. Замрзнатиот јогурт е замрзнат производ што ги содржи истите основни состојки како сладоледот, но содржи живи микробиолошки култури.

Обично има покисел вкус одколку сладоледот (киселоста делумно се должи на млечната киселина во јогуртот), а исто така има помалку маснотии (поради употребата на млеко наместо павлака), се разликува од леденото млеко и конвенционалните безалкохолни пијалаци. 

## Историја
Замрзнатиот јогурт е за прв пат направен во Нова Англија, САД, во 1970-тите. Американскиот синџир за замрзнати десерти *Pinkberry* е заслужен за тоа што им овозможил на луѓето да го персонализираат својот замрзнат јогурт со додатоци. Додека друг синџир, *16 Handles*, е заслужен за воведување на машини за самопослужување со повеќекратен избор.
мини|Замрзнат јогурт од боровинки
мини|Замрзнат јогурт со овошје и ореви

## Наводи

Категорија:Сладолед
Сладолед со чоколадно тесто за колачиња

**Сладолед со чоколадно тесто за колачиња** — вкус на сладолед во кој непечени чоколадни парчиња тесто за колачиња се вметнати во сладолед со вкус на ванила.

## Историја
Се вели дека сладоледот со чоколадно тесто за колачиња потекнува од 1984 година во првата „продавница за топки сладолед“ на *Бен и Џери* во Бурлингтон, Вермонт, од анонимен предлог на нивната табла за предлози за вкусови. Во 1991 година, *Бен и Џери* почнале да продаваат големи колечини од овој вкус,кој брзо станал популарен кај потрошувачите. До 1992 година, тестото за колачиња со чоколадни парчиња сочинувал 20 проценти од вкупната продажба на сладолед на компанијата, а други производители на сладолед почнале да прават свои верзии на вкусот.

## Подготовка
Почнувајќи од 1990 година, „Рајно Фудс“ го произведувал тестото за колачиња што се користи во сладоледот од тесто за колачиња со чоколадни парчиња „Бен и Џери“. Тие измислиле техника за одржување на текстурата на тестото за колачиња кога е смрзнато, што основачот го опишал како „технолошки пробив“.

Поради здравствените ризици од јадење непечено тесто за колачиња, тестото што се користи во сладоледот од тесто за колачиња е пастеризирано и термички обработено. Поради ова тестото не е погодно за печење.

## Поврзано

* Колачиња и крем
* Страчатела (сладолед)

## Наводи

Категорија:Сладолед
Кулфи

**Кулфи** — замрзнат млечен десерт од Индискиот Потконтинент. Често се опишува како „традиционален индиски сладолед“. Кулфито потекнува од Делхи во 16 век за време на ерата на Могулите.

Кулфито е погусто и покремасто од обичниот сладолед. Достапно е во различни вкусови. За разлика од сладоледот, кулфито не се меша додека е замрзнато, што резултира со погуст краен производ кој се смета за посебна категорија на замрзнат десерт на база на млечни производи. Кулфито поради густината предизвикува да се топи побавно од сладоледот.

## Историја
Зборот *кулфи* потекнува од персискиот збор ** (قلفی) што значи „покриена чаша“. Десертот потекнува од Делхи за време на Могулското Царство во 16 век. Смесата од густо кондензирано млеко веќе била популарна во слатките јадења на Индискиот Потконтинент. За време на Могулскиот период, оваа смеса била зачинета со ф'стаци и шафран, спакувана во метални конуси и потопена во кашест мраз, што резултирало со откривањето на кулфито. *[[Акбарова администрација|„Аин-и-Акбари“]]*, детален запис за администрацијата на могулскиот цар Акбар, споменува употреба на шалитра за ладење, како и транспорт на хималајски мраз во потоплите подрачја.

Иако Делхи е опишан како родно место на кулфито, австралискиот историчар на храна Шармејн О'Брајан сугерира: „...веројатно е дека [кулфито] првично еволуирало во постудените клими на Персија или Самарканд и дека Моголите го присвоиле концептот и го разработиле за да го создадат кремастиот, парфимиран десерт што е сега.“

## Малопродажба
Низ целиот Индиски Потконтинент, кулфито се продава од улични продавачи. Исто така, најчесто се служи во индиски ресторани.

## Галерија

Податотека:Kesari_Aam_Kulfi_01.jpg|алт=Saffron- and mango-flavoured kulfi| Кулфи со вкус на шафран и манго
Податотека:Strawbeerry_kulfi.JPG|алт=Kulfi with strawberry sauce| Кулфи со сос од јагоди
Податотека:Kulfi.jpg|алт=Pistachio-, vanilla-, and rose-flavoured kulfi| Кулфи со вкус на фстаци, ванила и роза
Податотека:Kulfi_Faluda.jpg|алт=Kulfi with falooda (vermicelli noodles)| Кулфи со *[[фалуда]]* 
Податотека:Kulfi_(1).jpg|алт=A vendor (kulfiwallah) selling kulfi in India| Продавач кој продава кулфи во Индија


## Поврзано

* 
* 

## Наводи

Категорија:Сладолед
Категорија:Индиски десерти
Категорија:Замрзнати десерти
Тути фрути

**Тути фрути** (од италијански *tutti i frutti*, „сите овошја“; исто така со цртичка **тути-фрути** ) — шарено слаткарство кое содржи разни исецкани и обично зашеќерени овошја, со вештачка или природна арома што има комбиниран вкус на многу различни овоштиа и ванила.

Тој претставува многу популарен вкус на сладолед во многу западни земји. Овошјето што се користи за сладолед тути фрути се цреши, обично содржи лубеница, суво грозје и ананас, честопати збогатено со јаткасти плодови.

Во Холандија, тути-фрути е компот од сушено овошје, кој се служи како десерт или како прилог на јадење со месо. Во Белгија, тути-фрути често се смета за десерт. Типично, содржи комбинација од суво грозје, рибизли, кајсии, сливи, урми и смокви.

Во Соединетите Американски Држави, тути фрути може да значи и овошје натопено во бренди или други жестоки пијалаци, па дури и на овошје ферментирано во течност што содржи шеќер и квасец.

Во Финска и Шведска, Тути Фрути претставува мешавина од овошни бомбони произведени од *Фејзер*.
## Наводи
Категорија:Италијански зборови
Категорија:Сладолед
Сладолед од јагоди

десно|мини|180x180пкс|Неаполски сендвич со сладолед
**Сладоледот од јагоди** — вкус на сладолед направен со јагода  или од арома на јагода. Се прави со мешање на свежи јагоди или арома на јагода со јајца, крем, ванила и шеќер што се користат за правење сладолед. Повеќето  видови сладолед од јагоди имаат розева или светло црвена боја. Најстарите податоци за сладоледот од јагоди датираат дури од 1813 година, кога бил послужен на втората инаугурација на Џејмс Медисон. Заедно со сладоледот од ванила и чоколадо, јагодата е еден од трите вкусови во неаполскиот сладолед. Варијанти на сладолед од јагоди вклучуваат сладолед од торта со сирење и јагоди и сладолед од јагоди „Рипл“, кој е сладолед од ванила со лента од џем од јагоди или сируп. Според анкета меѓу возрасни Американци од 13 до 18 јули 2022 година, 43 проценти од испитаниците изјавиле дека сакаат во сладолед од јагоди, додека 6 проценти изјавиле дека сладоледот од јагоди е нивниот омилен вкус на сладолед. Националниот ден на сладоледот од јагоди се слави секоја година на 15 јануари.

## Историја
Најраниот запис за сладоледот од јагоди датира од 1744 година, кога Томас Блејден, гувернерот на Мериленд, им послужил на членовите на комисијата десерт од замрзнати јагоди и сладолед. Во времето кога се појавил, тоа бил еден од најраните вкусови на сладолед некогаш создадени.

На почетокот на 19 век, плодовите се користеле за ароматизирање и боење на замрзнат млечен десерт создаден од Сали Шад,која била ослободена робинка чие семејство водело чајџилница во Вилмингтон, Делавер.

Во 1813 година, сопругата и прва дама на Џејмс Медисон, Доли Медисон, го послужила на неговиот втор инаугуративен банкет во Белата куќа. 

Од 1856 до 1859 година, Мери Тод Линколн, сопруга на Абрахам Линколн, била позната по тоа што често организирала забави со јагоди во Спрингфилд, Илиноис, за да ја одбележи сезоната на шумските плодови. Овие забави вклучувале многу закуски, како што е сладолед од јагоди, и биле организирани пред нејзиниот сопруг, Абрахам Линколн, да стане претседател.

Продавниците брзо го забележале пробивот на сладоледот од јагоди во почетокот и средината на 20 век. Како голем бренд, „Баскин Робинс“ станала една од првите продавници што го прифати вкусот.

## Наводи

## Библиографија

* 
* 
* 
* 
* 

Категорија:Сладолед
Сладолед од фкусна црна малина

мини
**Сладолед од црна малина** е вкус на сладолед направен од црни малини и типична состојки за сладолед. Може да се земе со чоколадни трошки и е популарно во Нова Англија.

## Историја
Црната малина се смета за регионален вкус на сладоледот во Нова Англија, каде што најчесто ги продаваат во слаткарници,     но може да се најде и на други места и држави. Видот на малини што се користи за подготовка на сладоледот е необичаен во дивината во Нова Англија и е достапен само за многу кратка сезона, што би го направил редок десерт и веројатно придонел за популарноста на вкусот.  
десно|мини|Чинија сладолед од црна малина од Грејтер со чоколадни трошки.
Сладолед од црна малина често комбинира чоколадни трошки;  чоколадните трошки од црна малина се препознатлив вкус на синџирот сладолед „Грејтерс“ .  Во 2024 година, Тим Филпот, потпретседател за маркетинг во „Грејтерс“, објави дека овој посебен вкус сочинува од 18 до 20% од продажбата на владители.  „Грејтерс“ понуди и други варијанти, вклучувајќи ја крофната со црни малини  и нивниот прв вкус, колачињата со црни малини и крем. 

## Наводи